CELEX: 52000PC0103
Language: fi
Date: 2000-02-28
Title: Ehdotus: neuvoston asetus lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun asetuksen (EY) N:o 2398/97 muuttamisesta

Avis juridique important

|

52000PC0103

Ehdotus: neuvoston asetus lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun asetuksen (EY) N:o 2398/97 muuttamisesta  /* KOM/2000/0103 lopull. */  

Ehdotus: NEUVOSTON ASETUS lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun asetuksen (EY) N:o 2398/97 muuttamisesta(komission esittämä)PERUSTELUT1. Neuvosto otti asetuksella (EY) N:o 2398/97 käyttöön lopullisen polkumyyntitullin Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa. Edellä mainitun tullin käyttöönottoon johtaneessa tutkimuksessa käytettiin polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun asetuksen (EY) N:o 384/96, jäljempänä 'perusasetus', 17 artiklan mukaista otantaa.2. Perusasetuksen 11 artiklan 4 kohdan mukaan uutta viejää koskevaa tarkastelua ei voida panna vireille, kun tutkimuksessa on käytetty otantaa. Sen varmistamiseksi, että tosiasiallisesti uusia vientiä harjoittavia tuottajia ja edellä mainitussa tutkimuksessa käytettyyn otokseen kuulumattomia yhteistyössä toimineita yrityksiä kohdellaan tasavertaisesti, asetuksen (EY) N:o 2398/97 3 artiklassa säädetään kuitenkin, että jos uusi vientiä harjoittava tuottaja toimittaa komissiolle riittävät todisteet siitä, että se täyttää kolme perusedellytystä eli se ei ole vienyt tuotteita tutkimusajanjakson aikana, se ei ole etuyhteydessä yhteenkään vientiä harjoittavaan tuottajaan, johon sovelletaan toimenpiteitä, ja se on tosiasiallisesti vienyt asianomaisia tuotteita tutkimusajanjakson jälkeen tai sillä on vientiä koskeva sopimusvelvoite, neuvosto voi hyväksyä, että kyseiseen uuteen vientiä harjoittavaan tuottajaan sovelletaan painotettua keskimääräistä tullia, jota sovelletaan otokseen kuulumattomiin yhteistyössä toimineisiin yrityksiin. Tämä toteutetaan muuttamalla asetuksen (EY) N:o 2398/97 1 artiklan 3 kohta niin, että uudet vientiä harjoittavat tuottajat lisätään kyseisen asetuksen liitteessä I olevaan luetteloon.3. Komissio sai Intiasta useita uuden viejän asemaa koskevia pyyntöjä. Näiden pyyntöjen ja kyseisten yritysten tarpeen mukaan toimittamien lisätodisteiden tarkastelusta ilmeni, että kolme yritystä täyttää kaikki vaadittavat edellytykset.4. Komissio pyytää tämän vuoksi neuvostoa hyväksymään liitteenä olevan ehdotuksen asetukseksi, jolla muutetaan asetuksen (EY) N:o 2398/97 1 artiklan 3 kohtaa niin, että kyseiset kolme uutta vientiä harjoittavaa tuottajaa lisätään asetuksen liitteessä I olevaan luetteloon.Ehdotus NEUVOSTON ASETUS lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa annetun asetuksen (EY) N:o 2398/97 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1],[1] EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 905/98 (EYVL L 128, 30.4.1998, s. 18).ottaa huomioon lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa 28 päivänä marraskuuta 1997 annetun neuvoston asetuksen (EY) N:o 2398/97 [2] 3 artiklan,[2] EYVL L 332, 4.12.1997, s. 1.ottaa huomioon komission ehdotuksen, joka on tehty komission kuultua neuvoa-antavaa komiteaa,sekä katsoo seuraavaa:A. AIEMPI MENETTELY(1) Neuvosto otti asetuksella (EY) N:o 2398/97 käyttöön lopullisen polkumyynti tullin CN-koodeihin ex 6302 21 00, ex 6302 22 90, ex 6302 31 10, ex 6302 31 90 ja ex 6302 32 90 kuuluvien, muun muassa Intiasta peräisin olevien puuvillan tyyppisten vuodeliinavaatteiden tuonnissa yhteisöön. Intialaisiin vientiä harjoittaviin tuottajiin sovellettiin otanta menetelmää ja otokseen kuuluneille yrityksille määrättiin 2,6 prosentista 24,7 prosenttiin vaihtelevat yksilölliset tullit, kun taas muille yhteistyössä toimineille mutta otokseen kuulumattomille yrityksille määrättiin 11,6 prosentin suuruinen painotettu keskimääräinen tulli. Yrityksille, jotka eivät joko ilmoittautuneet tai toimineet yhteistyössä tutkimuksessa, määrättiin 24,7 prosentin tulli.(2) Asetuksen (EY) N:o 2398/97 3 artiklassa säädetään, että jos vientiä harjoittava tuottaja toimittaa riittävät todisteet siitä, että:- se ei ole vienyt yhteisöön asetuksen 1 artiklan 1 kohdassa kuvattuja tuotteita tutkimus ajanjakson aikana (1 päivästä heinäkuuta 1995 30 päivään kesäkuuta 1996),- se ei ole etuyhteydessä yhteenkään viejämaan viejään tai tuottajaan, johon sovelletaan kyseisellä asetuksella käyttöön otettuja polkumyynti toimen piteitä, ja,- se on tosiasiallisesti vienyt asianomaisia tuotteita yhteisöön toimen piteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi yhteisöön,asetuksen 1 artiklan 3 kohtaa voidaan muuttaa niin, että kyseiseen vientiä harjoittavaan tuottajaan sovelletaan samaa tullia, jota sovelletaan yhteistyössä toimineisiin mutta otokseen kuulumattomiin yrityksiin, eli 11,6 prosentin tullia.B. UUSIEN VIENTIÄ HARJOITTAVIEN TUOTTAJIEN PYYNNÖT(3) Kolme uutta intialaista vientiä harjoittavaa tuottajaa on pyytänyt, ettei niitä kohdeltaisi eri tavalla kuin alkuperäisessä tutkimuksessa yhteistyössä toimineita mutta otokseen kuulumattomia yrityksiä, ja ne ovat pyynnöstä toimittaneet todisteet sen osoittamiseksi, että ne täyttävät asetuksen (EY) N:o 2398/97 3 artiklassa asetetut edellytykset. Näiden pyynnön esittäneiden yritysten toimittamia todisteita voidaan pitää riittävinä, jotta asetusta voidaan muuttaa niin, että kyseiset kolme uutta vientiä harjoittavaa tuottajaa lisätään asetuksen liitteessä I olevaan luetteloon. Liitteessä I nimetään ne intialaiset vientiä harjoittavat tuottajat, joihin sovelletaan 11,6 prosentin suuruista painotettua keskimääräistä tullia.ON ANTANUT TÄMÄN ASETUKSEN:1 artiklaLisätään seuraavat yritykset asetuksen (EY) N:o 2398/97 liitteessä I olevaan intialaisten vientiä harjoittavien tuottajien luetteloon:- Creative Mobus Fabrics Limited, Mumbai (Bombay),- Falcon Finstock Pvt. Ltd, Surat,- Pacific Exports, Mumbai (Bombay). 2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja